CELEX: 42020D1251
Language: el
Date: 2020-09-02 00:00:00
Title: Απόφαση (ΕΕ) 2020/1251 των αντιπροσώπων των κυβερνήσεων των κρατών μελών της 2ας Σεπτεμβρίου 2020 για τον διορισμό τριών δικαστών και ενός γενικού εισαγγελέα στο Δικαστήριο

7.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 292/1
               
            
         ΑΠΟΦΑΣΗ (ΕΕ) 2020/1251 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 2ας Σεπτεμβρίου 2020
         για τον διορισμό τριών δικαστών και ενός γενικού εισαγγελέα στο Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 253 και 255,
         Εκτιμώντας τα ακόλουθα:
         
                     (1)
                  
                  
                     Οι θητείες δεκατεσσάρων δικαστών και έξι γενικών εισαγγελέων του Δικαστηρίου λήγουν στις 6 Οκτωβρίου 2021, συμπεριλαμβανομένης της θητείας του δικαστή που προτάθηκε από το Βασίλειο του Βελγίου. Πρέπει συνεπώς να γίνει ένας διορισμός για την κάλυψη της θέσης αυτής για την περίοδο που ξεκινά στις 7 Οκτωβρίου 2021 και λήγει στις 6 Οκτωβρίου 2027.
                  
               
                     (2)
                  
                  
                     Έχει προταθεί ο κ. Koen LENAERTS για ανανέωση της θητείας του ως δικαστή στο Δικαστήριο.
                  
               
                     (3)
                  
                  
                     Δυνάμει των άρθρων 5 και 7 του Πρωτοκόλλου αριθ. 3 περί του οργανισμού του Δικαστηρίου της Ευρωπαϊκής Ένωσης και λόγω της παραίτησης του κ. Egils LEVITS από 17ης Ιουνίου 2019, πρέπει να διορισθεί ένας δικαστής στο Δικαστήριο για το υπόλοιπο της θητείας του κ. Egils LEVITS, ήτοι έως τις 6 Οκτωβρίου 2024.
                  
               
                     (4)
                  
                  
                     Η υποψηφιότητα της κας Ineta ZIEMELE προτάθηκε για αυτή τη θέση.
                  
               
                     (5)
                  
                  
                     Δυνάμει των ίδιων ως άνω διατάξεων και μετά την παραίτηση του κ. Jiří MALENOVSKÝ από 6ης Οκτωβρίου 2020, πρέπει να διορισθεί ένας δικαστής στο Δικαστήριο για το υπόλοιπο της θητείας του κ. Jiří MALENOVSKÝ, ήτοι έως τις 6 Οκτωβρίου 2024.
                  
               
                     (6)
                  
                  
                     Η υποψηφιότητα του κ. Jan PASSER προτάθηκε για αυτή τη θέση.
                  
               
                     (7)
                  
                  
                     Τέλος, λόγω της αποχώρησης του Ηνωμένου Βασιλείου από την Ένωση, πρέπει να διορισθεί ένας γενικός εισαγγελέας του Δικαστηρίου για το υπόλοιπο της θητείας του γενικού εισαγγελέα που πρότεινε το Ηνωμένο Βασίλειο, έως τις 6 Οκτωβρίου 2021.
                  
               
                     (8)
                  
                  
                     Η υποψηφιότητα του κ. Αθανάσιου ΡΑΝΤΟΥ προτάθηκε για αυτή τη θέση.
                  
               
                     (9)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας των προαναφερόμενων υποψηφίων για την άσκηση των καθηκόντων του δικαστή ή γενικού εισαγγελέα του δικαστηρίου,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Koen LENAERTS διορίζεται δικαστής του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027.
         
         
            Άρθρο 2
            Η κα Ineta ZIEMELE διορίζεται δικαστής του Δικαστηρίου για την περίοδο από τις 7 Σεπτεμβρίου 2020 έως τις 6 Οκτωβρίου 2024.
         
         
            Άρθρο 3
            Ο κ. Jan PASSER διορίζεται δικαστής του Δικαστηρίου για την περίοδο από τις 6 Οκτωβρίου 2020 έως τις 6 Οκτωβρίου 2024.
         
         
            Άρθρο 4
            Ο κ. Αθανάσιος ΡΑΝΤΟΣ διορίζεται γενικός εισαγγελέας του Δικαστηρίου για την περίοδο από τις 7 Σεπτεμβρίου 2020 έως τις 6 Οκτωβρίου 2021.
         
         
            Άρθρο 5
            Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 2 Σεπτεμβρίου 2020.
            
               
                  Ο Πρόεδρος
               
               M. CLAUSS